stanford-oval/wikipedia huggingface dataset:
อาวุธปล่อยอากาศสู่ผิวพื้น

นักบินกำลังติดตั้งมิสไซล์ AGM-65 Maverick กับเครื่องบินรบ เอ-10 ธันเดอร์โบลท์ 2
อาวุธปล่อยอากาศสู่ผิวพื้น (อังกฤษ: Air-to-surface missile) หรือ ASM เป็นมิสไซล์ที่ถูกออกแบบมาให้ยิงจากอากาศยานทางการทหารสู่เป้าหมายบนพื้นดินหรือพื้นน้ำ อาวุธปล่อยอากาศสู่ผิวพื้นจะมีการติดตั้งเครื่องยนต์จรวดที่ช้ากว่าสำหรับแบบพิสัยปฏิบัติการสั้น และติดตั้งเครื่องยนต์ไอพ่นที่เร็วกว่าสำหรับแบบพิสัยปฏิบัติการที่ยาวกว่า อาวุธปล่อยอากาศสู่ผิวพื้นแตกต่างจากระเบิดนำวิถีซึ่งเป็นอาวุธที่ไม่มีแหล่งพลังงานขับดัน อาวุธปล่อยอากาศสู่ผิวพื้นบางรุ่นของสหภาพโซเวียตมีการติดตั้งเครื่องยนต์แรมเจ็ท ซึ่งให้ทั้งพิสัยปฏิบัติการที่ไกลและความเร็วสูง
ระบบนำวิถีของอาวุธปล่อยอากาศสู่ผิวพื้นมีทั้ง การนำวิถีด้วยเลเซอร์ (ชี้เป้า), การนำวิถีด้วยอินฟราเรด, การนำวิถีด้วยตาเทียม หรือ การนำวิถีด้วยดาวเทียม ซึ่งการเลือกใช้ระบบนำวิถีนั้นขึ้นอยู่กับประเภทของเป้าหมาย หากเป้าหมายเป็นยานพาหนะเคลื่อนที่ อาจใช้การนำวิถีด้วยตาเทียมหรืออินฟราเรด
อาวุธปล่อยอากาศสู่ผิวพื้นสามารถจำแนกประเภทย่อยดังนี้
อาวุธปล่อยจากอากาศต่อต้านยานเกราะ (หรืออาจยิงจากเฮลิคอปเตอร์)
อาวุธปล่อยครูซจากอากาศ
อาวุธปล่อยอากาศต่อต้านเรือ
อาวุธปล่อยต่อต้านรังสี
อาวุธยุทโธปกรณ์อากาศยาน

เอ-6 อินทรูเดอร์ (เอ2เอฟ-1) เครื่องบินโจมตีที่แสดงชุดอาวุธ ค.ศ. 1962
เอฟ/เอ-18อี/เอฟ ซูเปอร์ฮอร์เน็ท เครื่องบินขับไล่หลายบทบาทของกองทัพเรือสหรัฐ แสดงให้เห็นถึงความสามารถในการใช้อาวุธชนิดต่าง ๆ; ภาพจากนิตยสารออลแฮนส์ ของกองทัพเรือสหรัฐปี ค.ศ. 1997
บี-52เอช สตราโตฟอร์เทรสเครื่องบินทิ้งระเบิดทางยุทธศาสตร์ซึ่งช้ากว่าความเร็วเสียง ที่แสดงชุดอาวุธ ค.ศ. 2006
อาวุธยุทโธปกรณ์อากาศยาน (อังกฤษ: Aircraft ordnance) หรือ อาวุธยุทโธปกรณ์ (ในบริบทของการบินทหาร) เป็นอาวุธ (เช่น ระเบิด, ขีปนาวุธ, จรวด และกระสุนปืน) ที่เครื่องบินใช้ คำนี้มักใช้เมื่ออธิบายวัตถุของอากาศยาน ที่สามารถบรรทุกได้โดยอากาศยานหรือวัตถุที่ทิ้งใส่ อาวุธยุทโธปกรณ์อากาศยานยังรวมถึงอาวุธอากาศสู่อากาศ, ต่อต้านเรือผิวน้ำ และต่อต้านเรือดำน้ำ
เครื่องบินบางประเภทสามารถพกพาอาวุธยุทโธปกรณ์หลากหลาย – ตัวอย่างเช่น แฟร์ไชลด์ เอยู-23 พีซเมกเกอร์ สามารถใช้กันพ็อด, ระเบิด 500 และ 250 ปอนด์, ชุดระเบิดนาปาล์ม, ชุดระเบิดลูกปราย, พลุ, จรวด, ระเบิดควัน และเครื่องจ่ายใบปลิวโฆษณาชวนเชื่อ
อาวุธยุทโธปกรณ์สามารถบรรทุกในบอมบ์เบย์หรือแขวนจากตำบลติดอาวุธ
สำหรับอาวุธจำนวนมากมีการจำกัดระยะเวลาที่สามารถบินได้ (เช่น ความเสียหายจากการสั่นสะเทือน) โดยหลังจากนี้ จะไม่รับประกันความปลอดภัยหรือประสิทธิภาพของอาวุธยุทโธปกรณ์เหล่านั้น นี่อาจเป็นปัญหาหากอาวุธที่ออกแบบมาสำหรับความขัดแย้งที่รุนแรงมากเมื่อถูกนำไปใช้หลายภารกิจในการทัพการปราบปรามการก่อกบฏที่ยาวนาน
อาร์เคดไฟร์

บทความนี้เกี่ยวกับวงดนตรี สำหรับอีพี ดูที่ อาร์เคดไฟร์ (อีพี)
| อาร์เคดไฟร์ |
| --- | --- |

ข้อมูลพื้นฐาน
ที่เกิด: Montréal, Québec, Canada
แนวเพลง: อินดี้ร็อก, อาร์ตร็อก, แดนซ์ร็อก
ช่วงปี: 2003 - ปัจจุบัน

สมาชิก: Win Butler Régine Chassagne Richard Reed Parry William Butler Tim Kingsbury Jeremy Gara

เว็บไซต์: arcadefire.com
อาร์เคดไฟร์ (อังกฤษ: Arcade Fire) เป็นวงดนตรีอินดี้ร็อก มาจากเมืองเล็ก ๆ นอกเมืองมอนทรีออล ประเทศแคนาดา มีสมาชิกทั้งหมด 6 คน ก่อตั้งโดย พี่น้อง Win กับ William Butler และ ภรรยาของ Win คือ Regine Charssagne รวมถึงสมาชิกปัจจุบันอีกคือ Richard Reed Parry, Tim Kingsbury และ Jeremy Gara
รวมตัวกันเมื่อปี 2003 มีอัลบั้มชุดแรกชื่อ Funeral ซึ่งได้แรงบันดาลใจในการแต่งเพลงจากงานศพและดนตรีในโบสถ์ และมีอัลบั้มชุดที่ 2 คือ Neon Bible
ดนตรีของพวกเขามีทั้งเครื่องเป่า เครื่องสาย ไซเคเดลิกร็อกและแจ๊สผสมผสานกัน เสียงร้องที่ทุกข์ระทม เนื้อหาที่โอดครวญถึงชีวิตที่อยู่กับความเงียบเหงาเดียวดายในเมืองเล็ก ๆ สมาชิกวงนี้แทบทั้งหมดสามารถเล่นเครื่องดนตรีได้หลายชิ้น จึงไม่เจาะจงว่าใครเล่นอะไรเป็นพิเศษ นอกจากเครื่องดนตรีพื้นฐานอย่าง กีต้าร์, เบส, กลอง แล้ว ยังมีเครื่องดนตรีอื่น ๆ อีกมากมายหลากหลาย ไม่ว่าจะเป็น เปียโน , ไวโอลิน , เชลโล , ดับเบิ้ลเบส , คีย์บอร์ด, เฟรนช์ฮอร์น, หีบเพลงชัก, พิณ ฯลฯ มาเป็นส่วนช่วยเสริม โดยในอัลบั้ม Neon Bible ยังได้เพิ่ม Pipe Organ (ที่ใช้กันในโบสถ์คริสต์) , เฮิร์ดดี้-เกอร์ดี้, การร้องประสานเสียง และวงออร์เคสตร้าของฮังการี เข้าไปอีกด้วย
ผลงาน > อัลบั้ม

Funeral (2004)
Neon Bible (2007)
The Suburbs (2010)
Reflektor (2013)
Everything Now (2017)
We (2022)
ผลงาน > อีพี

Arcade Fire (2003)
Live EP (2005, ร่วมกับ เดวิด โบอี)
The Reflektor Tapes (2015)
แหล่งข้อมูลอื่น

เว็บไซต์อย่างเป็นทางการ
เว็บไซต์แฟนเพลงอย่างเป็นทางการ เก็บถาวร 2007-03-24 ที่ เวย์แบ็กแมชชีน
อาวุธเลเซอร์

US-Israeli Tactical High Energy Laser (THEL) ถูกใช้เพื่อยิงจรวดและกระสุนปืนใหญ่ก่อนที่จะถูกยกเลิกในปี พ. ศ. 2548 อันเป็นผลมาจาก "ขนาดใหญ่ ต้นทุนสูงและผลลัพธ์ที่ไม่คาดคิดในสนามรบ".
อาวุธเลเซอร์ (อังกฤษ: Laser weapon) เป็นอาวุธที่กำกับพลังงานโดยใช้เลเซอร์ หลังการวิจัยและพัฒนากว่าทศวรรษ ในเดือนมกราคม ค.ศ. 2020 อาวุธควบคุมพลังงานรวมถึงเลเซอร์ยังอยู่ในขั้นทดลองและยังคงต้องรอดูต่อไปว่าจะมีการนำไปใช้ในทางปฏิบัติหรือเป็นอาวุธทหารประสิทธิภาพสูง  ปัญหาด้านความร้อนในชั้นบรรยากาศนั้นเป็นปัญหาที่สำคัญ แต่ก็ยังไม่ได้รับการแก้ไขและเลวร้ายลงหากมี หมอก ควัน ฝุ่นละออง ฝน หิมะ หมอกควัน โฟม หรือสารเคมีที่คลุมเครือกระจายอยู่ในอากาศ โดยพื้นฐานแล้วเลเซอร์จะสร้างลำแสงที่ต้องการอากาศบริสุทธิ์หรือสูญญากาศในการทำงาน  โดยไม่เกิดความร้อน เลเซอร์และอาวุธควบคุมพลังงานอื่น ๆ เป็นอยู่ในนิยายวิทยาศาสตร์ตั้งแต่เริ่ม
อาวัตนาการ

อาวัตนาการของฟังก์ชัน f : X → X ซึ่งหลังจากผ่านฟังก์ชันสองครั้ง จะได้ค่าเดิมที่จุดเริ่มต้น
ในทางคณิตศาสตร์ อาวัตนาการ (อังกฤษ: involution) หรือ ฟังก์ชันอาวัตนาการ (อังกฤษ: involutary function) คือฟังก์ชันที่เป็นฟังก์ชันผกผันของตัวเอง นั่นคือ
สำหรับทุกค่าของ x ในโดเมนของ f
ตัวอย่าง

ต่อไปนี้เป็นตัวอย่างของฟังก์ชันและการจับคู่ที่มีสมบัติอาวัตนาการ
ฟังก์ชันเครื่องหมาย เปลี่ยนจากบวกเป็นลบ และลบเป็นบวก
ส่วนเติมเต็มของเซต
นิเสธในทางตรรกศาสตร์
สังยุคของจำนวนเชิงซ้อน
การสลับเปลี่ยนของเมทริกซ์
การเข้ารหัส ROT13
การดำเนินการบนสมาชิกเอกลักษณ์ที่เกี่ยวข้อง
อาวาร์ยูเรเชีย

ระวังสับสนกับ อาวาร์คอเคเชีย
แผนที่แสดงตำแหน่งของอาณาจักรข่านของอาวาร์ราว ค.ศ. 600
อาวาร์ยูเรเชีย หรือ อาวาร์ยุโรป หรือ อาวาร์โบราณ (อังกฤษ: Eurasian Avars หรือ European Avars หรือ Ancient Avars) เป็นกลุ่มชนที่มีระบบสังคมที่มีระเบียบแบบแผน และเป็นสหพันธ์ของกลุ่มชนที่มีอำนาจที่มาจากหลายชาติพันธุ์ที่มีความสัมพันธ์กับชนบัลการ์, ชนคาซาร์ และกลุ่มชนที่พูดภาษาโอเกอร์ (Oghur languages) ในขณะนั้น อาวาร์ยูเรเชียปกครองโดยประมุขที่มีตำแหน่งเป็น “คากาน” หรือ “มหาข่าน” (Khagan หรือ Great Khan) ผู้ล้อมรอบตัวด้วยนักการทหารที่มาจากกลุ่มชนเร่ร่อน (nomad) ซึ่งเป็นลักษณะเดียวกับระบบของกลุ่มชนชนเตอร์กิกโดยทั่วไป อาวาร์ยูเรเชียปรากฏเป็นครั้งแรกในคริสต์ศตวรรษที่ 4 ในชื่อรูราน (Rouran) ที่ตั้งถิ่นฐานในบริเวณพรมแดนทางตอนเหนือของจีนและมีอำนาจอยู่ในบริเวณนั้นอยู่ราวสองร้อยปี ก่อนที่จะมาปรากฏตัวในยุโรปกลางและยุโรปตะวันออกในคริสต์ศตวรรษที่ 6 และมามีอิทธิพลในบริเวณส่วนใหญ่ของที่ราบแพนโนเนียน (Pannonian Plain) มาจนกระทั่งถึงต้นคริสต์ศตวรรษที่ 9 นอกจากในยุโรปแล้วอาวาร์ยูเรเชียยังปรากฏในอินเดียในชื่ออาเฮอร์ (ahir)
ดูเพิ่ม

ประวัติศาสตร์ยุโรป
อาร์โน อัลลัน เพนเซียส

| อาร์โน อัลลัน เพนเซียส |
| --- | --- |

เกิด: 26 เมษายน ค.ศ. 1933(1933-04-26) มิวนิก,  เยอรมนี
เสียชีวิต: 22 มกราคม ค.ศ. 2024(2024-01-22) (90 ปี) ซานฟรานซิสโก, แคลิฟอร์เนีย,  สหรัฐอเมริกา
สัญชาติ:  สหรัฐอเมริกา
ศิษย์เก่า: CCNY มหาวิทยาลัยโคลัมเบีย
มีชื่อเสียงจาก: การแผ่รังสีไมโครเวฟพื้นหลังของจักรวาล
รางวัล: รางวัลโนเบลสาขาฟิสิกส์ (1978)
อาชีพทางวิทยาศาสตร์
สาขา: ฟิสิกส์
สถาบันที่ทำงาน: Bell Labs
 
อาร์โน อัลลัน เพนเซียส (อังกฤษ: Arno Allan Penzias; 26 เมษายน ค.ศ. 1933 - 22 มกราคม ค.ศ. 2024) เป็นนักฟิสิกส์ชาวอเมริกัน และผู้ได้รับรางวัลโนเบลสาขาฟิสิกส์
เพนเซียสเกิดที่เมืองมิวนิก ประเทศสาธารณรัฐไวมาร์ (เยอรมนี) เมื่ออายุ 6 ขวบได้อยู่ในกลุ่มเด็ก ๆ ชาวยิวที่อพยพไปยังประเทศอังกฤษในปฏิบัติการช่วยเหลือ Kindertransport หกเดือนต่อมาผู้ปกครองของเขาได้หลบหนีจากพวกนาซีไปยังสหรัฐอเมริกา จากนั้นครอบครัวจึงได้ตั้งรกรากที่เมืองนิวยอร์กในปี ค.ศ. 1940 เพนเซียสได้เป็นพลเมืองสหรัฐฯ ในปี ค.ศ. 1946 เขาสำเร็จการศึกษาระดับปริญญาตรีจากวิทยาลัยเมืองนิวยอร์กในปี ค.ศ. 1954 จากนั้นศึกษาต่อที่มหาวิทยาลัยโคลัมเบีย ได้รับปริญญาโทในปี 1958 และปริญญาเอกในปี 1962
เพนเซียสเริ่มงานที่ Bell Labs ที่นิวเจอร์ซีย์ โดยทำงานเกี่ยวกับเครื่องรับคลื่นไมโครเวฟอย่างละเอียดสำหรับใช้ในการเฝ้าสังเกตการณ์ดาราศาสตร์วิทยุ ในปี ค.ศ. 1964 ขณะกำลังสร้างระบบเครื่องรับที่ละเอียดอ่อนที่สุด เขากับ โรเบิร์ต วูดโรว์ วิลสัน เพื่อนร่วมงาน ได้พบกับคลื่นวิทยุรบกวนที่พวกเขาไม่สามารถอธิบายได้ มันมีพลังงานต่ำเกินกว่าจะเป็นการแผ่รังสีที่มาจากทางช้างเผือก ทั้งยังมีลักษณะที่เหมือนกันในทุกทิศทาง พวกเขาจึงสันนิษฐานว่าเครื่องมือวัดของตนอาจถูกรบกวนจากแหล่งกำเนิดอื่นบนโลก ทั้งสองทำการทดลองใหม่อีกหลายครั้ง แต่ก็ไม่อาจยอมรับผลที่ว่าคลื่นวิทยุรบกวนนั้นมาจากเมืองนิวยอร์ก หลังจากทดลองตัดความเป็นไปได้ของแหล่งกำเนิดคลื่นรบกวนทั้งหมดแล้ว ทั้งสองจึงได้ประกาศการค้นพบของตน ซึ่งในเวลาต่อมาได้รับการอธิบายโดย โรเบิร์ต ดิค ว่านั่นคือรังสีไมโครเวฟพื้นหลังของจักรวาล ซึ่งเป็นเศษซากคลื่นวิทยุที่หลงเหลือมาจากบิกแบง การค้นพบนี้ช่วยยืนยันทฤษฎีบิกแบงให้แก่นักดาราศาสตร์ และช่วยแก้ปัญหาข้อสงสัยหลายประการที่เคยมีก่อนหน้านั้น
เพนเซียสกับวิลสันได้รับรางวัลโนเบลสาขาฟิสิกส์ในปี ค.ศ. 1978 ร่วมกับ Pyotr Leonidovich Kapitsa (งานของ Kapitsa ไม่เกี่ยวข้องกับงานของเพนเซียสและวิลสัน) ทั้งสองยังได้รับเหรียญรางวัล Henry Draper ในปีก่อนหน้านั้น
อาสนวิหารชั่วคราว

อาสนวิหารชั่วคราวนักบุญเปาโลของนิกายอังกลิคัน ในวัลเลตตา ประเทศมอลตา
อาสนวิหารชั่วคราว (อังกฤษ: pro-cathedral หรือ procathedral) เป็นโบสถ์ประจำเขตปาริช ที่ใช้งานเป็นอาสนวิหาร หรือ อาสนวิหารร่วมประจำสังฆมณฑลใด ๆ เป็นเวลาชั่วคราว หรือหมายถึงโบสถ์ที่มีการใช้งานแบบเดียวกันในเขตปกครองมิสซังคาทอลิก (เช่น แคว้นอัครทูต หรือ เขตปกครองอัครทูต) ที่ยังไม่ได้รับการตั้งให้เป็นอาสนวิหาร อาสนวิหารชั่วคราวต่างจากอดีตอาสนวิหาร (proto-cathedral) ที่ในโรมันคาทอลิกใช้เรียกอดีตอาสนวิหาร
ตัวอย่างเช่น โบสถ์นักบุญอันโตนีโอที่มอตีลเป็นอาสนวิหารชั่วคราวประจำดิลี ประเทศติมอร์ตะวันออก ก่อนที่จะก่อสร้างอาสนวิหารแม่พระปฏิสนธินิรมลในปี 1989
อาวุธนิวเคลียร์ด้านยุทธศาสตร์

อาวุธนิวเคลียร์ด้านยุทธศาสตร์ (อังกฤษ: strategic nuclear weapon) เป็นอาวุธนิวเคลียร์ ที่ออกแบบมาเพื่อเป้าหมายซึ่งเป็นส่วนหนึ่งของแผนการทางยุทธศาสตร์ อย่างเช่น ที่ตั้งของอาวุธนิวเคลียร์ ศูนย์บัญชาการทางทหาร หรือเมืองขนาดใหญ่
อาวุธนิวเคลียร์ด้านยุทธศาสตร์มีความแตกต่างจากอาวุธนิวเคลียร์ด้านยุทธวิธี ซึ่งออกแบบเพื่อใช้ในสนามรบ และเป็นส่วนหนึ่งของการรบตามแบบ อาวุธนิวเคลียร์ด้านยุทธศาสตร์ยังมีขนาดใหญ่กว่าอาวุธนิวเคลียร์ด้านยุทธวิธีอย่างมากอีกด้วย นอกจากนี้ อาวุธนิวเคลียร์ด้านยุทธศาสตร์ยังมีพิสัยทำการที่ไกลกว่า และในขณะที่วัตถุประสงค์ของอาวุธทางด้านยุทธวิธี คือ การบรรลุวัตถุประสงค์ในสนามรบ แต่เป้าหมายหลักของอาวุธทางด้านยุทธศาสตร์คือการขัดขวางการโจมตี โดยเฉพาะอย่างยิ่ง การโจมตีด้วยอาวุธนิวเคลียร์
แหล่งข้อมูลอื่น

Nuclear Files - Carlucci Report เก็บถาวร 2016-10-28 ที่ เวย์แบ็กแมชชีน
Public Broadcasting Service - Tracking Nuclear Proliferation เก็บถาวร 2013-11-04 ที่ เวย์แบ็กแมชชีน
อาลียาห์

นักดนตรี
อาลียาห์ ดานา ฮอจตัน (อังกฤษ: Aaliyah Dana Haughton) (16 มกราคม ค.ศ. 1979 - 25 สิงหาคม ค.ศ. 2001) หรือเป็นที่รู้จักในชื่อ อาลียาห์ ( Aaliyah ออกเสียง /əˈliːə/) เป็นศิลปินนักร้องชาวอเมริกัน นักแสดง นางแบบ เธอเกิดในบรู๊กลิน นิวยอร์ก และโตในดีทรอยต์ รัฐมิชิแกน เมื่อตอนเป็นเด็ก เธอออกรายการสตาร์เสิร์ช และแสดงในคอนเสิร์ตร่วมกับแกลดีส์ ไนต์ พออายุได้ 12 ปีได้เซ็นสัญญากับไจฟ์เรคคอร์ดและแบล็กกราวด์เรคคอร์ด กับลุงของเธอเอง แบร์รี แฮงเกอร์สัน ซึ่งเขาก็แนะนำให้รู้จักกับอาร์. เคลลี ที่ต่อมาเป็นที่ปรึกษาและยังเป็นนักเขียนหลักและโปรดิวเซอร์ให้กับอัลบั้มชุดแรกของเธอ Age Ain't Nothing But a Number มียอดขายมากกว่า 2 ล้านชุดในสหรัฐอเมริกาและยังได้รับรางวัลแผ่นเสียงทองคำขาวสองแผ่น จากอาร์ไอเอเอ หลังจากอาลียาห์และอาร์. เคลลีแต่งงานกันเมื่อเธออายุได้ 15 ปี แต่ก็ถือว่าไม่ถูกต้องตามกฎหมาย ถือเป็นโมฆะโดยผู้ปกครองของเธอ หลังจากนั้นอาลียาห์หมดสัญญากับไจฟ์และเซ็นสัญญากับแอตแลนติกเรคคอร์ด
เธอออกผลงานมาอีก 2 ชุดคือ One in a Million และ Aaliyah เธอยังประสบความสำเร็จด้านการตลาด ได้ร่วมงานกับทิมบาแลนด์ที่ได้ทำเพลงแนวอาร์แอนด์บีกับเธอในช่วงปลายทศวรรษ 1990 เธอยังเป็นนางแบบให้กับทอมมี ฮิลฟิเกอร์ และปรากฏตัวในวิกทอเรีย ซีเครต และยังแสดงภาพยนตร์สองเรื่องคือ  Romeo Must Die และ Queen of the Damned ก่อนที่เธอและอีก 8 คนเสียชีวิตจากอุบัติเหตุเครื่องบินตกในบาฮามัส เมื่อ 25 สิงหาคม ค.ศ. 2001 หลังจากถ่ายทำมิวสิกวิดีโอเพลง "Rock the Boat" จากนั้นก็มีผลงานซิงเกิลอันโด่งดังอย่าง  "Miss You" และ "I Care 4 U" เธอยังถือเป็นศิลปินคนแรกที่มีเพลงขึ้นอันดับ 1 บนบิลบอร์ดฮ็อต 100 จากยอดการออกอากาศเพียงอย่างเดียวกับเพลง "Try Again"
ผลงานเพลง

| --- | --- |
 สตูดิโออัลบั้ม Age Ain't Nothing But a Number (1994)  One in a Million (1996)  Aaliyah (2001):  อัลบั้มรวมเพลง I Care 4 U (2002)  Hits & Unreleased: The Ultimate Collection (2002)  Ultimate Aaliyah (2005)  TBA (2013)
ผลงานภาพยนตร์

| ปี | เรื่อง | บทบาท |
| --- | --- | --- |
| 2000 | Romeo Must Die | Trish O'Day |
| 2002 | Queen of the Damned | Queen Akasha |
ขบวนการรถซึ่ง คาร์เรนเจอร์

| ขบวนการรถซิ่ง คาร์เรนเจอร์ |
| --- | --- |
ประเภท: โทกูซัตสึ ล้อเลียนตัวเอง นวนิยายซูเปอร์ฮีโร่ แอคชัน-คอมเมดี เสี้ยวหนึ่งของชีวิต
สร้างโดย: โทเอ
พัฒนาโดย: โยชิโอะ อูราซาวะ
กำกับโดย: โยชิอากิ โคบายาชิ
แสดงนำ: ยูจิ คิชิ โยชิฮิโระ มาซูจิมะ โยชิฮิโระ ฟูกูดะ ยูกะ โมโตฮาชิ อัตสึโกะ คูรูซุ ริกะ นานาเซะ
ดนตรีแก่นเรื่องเปิด: "Gekisou Sentai Carranger" โดยนาริตากะ ทากายามะ
ดนตรีแก่นเรื่องปิด: "Paradise Samba" โดยนาริตากะ ทากายามะ
ผู้ประพันธ์เพลง: โทชิฮิโกะ ซาฮาชิ
ประเทศแหล่งกำเนิด: ญี่ปุ่น
ภาษาต้นฉบับ: ญี่ปุ่น
จำนวนตอน: 48
การผลิต
ผู้อำนวยการสร้าง: ทาโร อิวาโมโตะ อัตสึชิ คาจิ เค็นจิ โอตะ ชิเงโนริ ทากาเตระ โคอิจิ นาดะ
ความยาวตอน: ประมาณ 20 นาที
ออกอากาศ
เครือข่าย: ทีวีอาซาฮิ
ออกอากาศ: 1 มีนาคม ค.ศ. 1996 (1996-03-01) – 7 กุมภาพันธ์ ค.ศ. 1997 (1997-02-07)
ขบวนการรถซิ่ง คาร์เรนเจอร์ หรือในชื่อภาษาญี่ปุ่น เกคิโซเซ็นไต คาร์เรนเจอร์ (ญี่ปุ่น: 激走戦隊カーレンジャー; โรมาจิ: Gekisō Sentai Kārenjā; ทับศัพท์: Gekisou Sentai Carranger) เป็นละครโทรทัศน์โทคุซัทสึชุดซูเปอร์เซ็นไตซีรีส์ ลำดับที่ 20 ของประเทศญี่ปุ่น ออกอากาศครั้งแรกเมื่อวันที่ 1 มีนาคม พ.ศ. 2539 จนถึงวันที่ 7 กุมภาพันธ์ พ.ศ. 2540 ทางสถานีโทรทัศน์ทีวีอาซาฮี ทุกวันศุกร์ เวลา 17.30 - 17.55 น. มีจำนวนตอนทั้งหมด 48 ตอน
ประวัติ

คาร์เรนเจอร์เป็นซูเปอร์เซนไตที่ใช้ธีมเกี่ยวกับรถยนต์เป็นครั้งที่ 2 หลังจากที่ ขบวนการความเร็วสูง เทอร์โบเรนเจอร์ เคยใช้มาแล้วครั้งหนึ่ง ประกอบกับกระแสในช่วงนั้นที่รถยนต์ประเภท Recreational Vehicle หรือรถ RV กำลังเป็นที่นิยมในขณะนั้น พร้อมกับกระแสรถ 4 ล้อมินิที่มีความนิยมในช่วงระยะที่สอง นอกจากนี้ตัวละครในเรื่องจะมีการบรรยายเกี่ยวกับรถยนต์และจราจรแฝงไว้อยู่ด้วย
เรื่องย่อ

ดาวฮาซาร์ด  ถูกโจมตีโดยกลุ่มอันธพาลอวกาศที่มีชื่อว่า  โบซ็อค  ทำให้ดาวฮาซาร์ดถูกทำลาย เหลือเพียงมนุษย์ดาวฮาซาร์ดที่ชื่อว่า ดัมป์  เป็นลูกชายของราชินีแห่งดาวฮาซาร์ดหนีรอดมาเพียงคนเดียว  และตกมาที่โลก  และหลบซ่อนตัวอยู่ในอู่ซ่อมรถเปกาซัส  และดัมป์ก็ได้พบพนักงานในอู่ซ่อมรถนั้น  และมอบพลัง "คุรุมาจิพาวเวอร์" ให้กับพวกเขา  ทำให้สามารถแปลงร่างเป็น คาร์เรนเจอร์ ได้  เพื่อต่อสู้กับ โบซ็อค  ที่เดินทางมายังโลก  เพื่อคิดที่จะทำลายโลก (ทำให้โลกระเบิดเป็นดอกไม้ไฟ)
ตัวละคร > ขบวนการรถซิ่ง คาร์เรนเจอร์

สมาชิกทั้งหมดมาจากพนักงานของร้านอู่ซ่อมรถเพกาซัส ผู้ที่ได้รับเลือกจากพลังความถูกต้องของดาวฮาซาร์ดให้เป็นคาร์เรนเจอร์
เมื่อนำชื่อต้นทั้ง 5 คำมาสะกดรวมกัน (じ・ど・う・し・ゃ) จะรวมกันเป็น จิโดฉะ (自動車) ที่แปลว่า รถยนต์
เมื่อหลังจากขานชื่อเสร็จแล้วจะพูดว่า ต่อสู้เพื่อจราจร ขบวนการรถซิ่ง คาร์(ลากเสียงยาว)เรนเจอร์ (戦う交通安全！激走戦隊！カ〜〜〜レンジャー！)
อุปกรณ์และความสามารถ ของคาร์เรนเจอร์ > กิกะบูสเตอร์

บาซูก้ากระบอกใหม่ของคาร์เรนเจอร์ มีพลังการโจมตีสูงกว่ากิกะฟอร์มูล่า สามารถปรับได้ 3 โหมด ได้แก่
อุปกรณ์และความสามารถ ของคาร์เรนเจอร์ > สปีดเดอร์แมชชีน

สปีดเดอร์แมชชีน (スピーダーマシン) เป็นยานพาหนะรูปแบบรถแข่งของคาร์เรนเจอร์ ลักษณะเด่นคือตัวรถมีหมายเลขกำกับไว้ ใช้ในการเดินทางในช่วงแรกของคาร์เรนเจอร์ และ ใช้เป็นห้องบังคับ RV แมชชีน หลังจากที่เปกาซัสธันเดอร์ และ ดราก้อนครูชเชอร์ ปรากฏตัว บทบาทของ สปีดเดอร์แมชชีน จึงถูกตัดทอนลงเหลือเพียงเป็นห้องบังคับให้ RV แมชชีน เท่านั้น
อุปกรณ์และความสามารถ ของคาร์เรนเจอร์ > เรนเจอร์วิเคิล

ปรากฏตั้งแต่ตอนที่ 5 เป็นยานยนต์ขนาดยักษ์ ที่มีต้นแบบมาจากโมเดลรถยนต์ในฝันของคาร์เรนเจอร์ทั้ง 5 ถูกสร้างโดยดัมพ์จากพลังของคุรุแมจิกพาวเวอร์ ทำให้กลายเป็นยานยนต์ขนาดยักษ์ โดยการควบคุมนั้นจะส่งผ่านไปยังสปีดเดอร์แมชชีนที่คาร์เรนเจอร์ควบคุมไว้อยู่ ด้านพลังงานของเรนเจอร์วิเคิลไม่มีการใช้น้ำมันในการเติมแต่อย่างใด ตัวรถทำมาจากคุรุแมจิกเมทัล
อุปกรณ์และความสามารถ ของคาร์เรนเจอร์ > VRV แมชชีน

ปรากฏตั้งแต่ตอนที่ 30 เป็นยานยนต์ขนาดยักษ์ที่ VRV มาสเตอร์สร้างขึ้นมา เพื่อมอบให้กับคาร์เรนเจอร์ โดยตัวรถนั้นมาจากรถที่ใช้ทำงาน โดย VRV มาสเตอร์ได้บอกว่าเป็นยานยนต์ที่สัญญาว่าจะมั่นใจว่าชนะแน่นอน มีพลังสูงกว่าเรนเจอร์วิเคิล วัสดุไม่ระบุว่าสร้างจากไหน มีความสามารถพิเศษคือสามารถแปลงรูปแบบหุ่นยนต์ด้วย ไฟเตอร์เชนจ์ ทำให้กลายเป็น VRV ไฟเตอร์ (VRVファイター)
เพลง

ญี่ปุ่น: "Gekisou Sentai Carranger" ; โรมาจิ: 激走戦隊カーレンジャー ; ทับศัพท์: Gekisō Sentai Kārenjā
Lyrics: ญี่ปุ่น: Yukinojō Mori; โรมาจิ: 森 雪之丞; ทับศัพท์: Mori Yukinojō
Composition & Arrangement: ญี่ปุ่น: Takashi Shōji; โรมาจิ: 小路 隆; ทับศัพท์: Shōji Takashi
Artist: ญี่ปุ่น: Naritaka Takayama; โรมาจิ: 高山 成孝; ทับศัพท์: Takayama Naritaka
Episodes: 1–13, 48 (End Credits)
ญี่ปุ่น: "Gekisou Sentai Carranger ~Full Accel Version~" ; โรมาจิ: 激走戦隊カーレンジャー～フルアクセルヴァージョン～ ; ทับศัพท์: Gekisō Sentai Kārenjā ~Furu Akuseru Vājon~
Lyrics: Yukinojō Mori
Composition: Takashi Shōji
Arrangement: Keiichi Oku
Artist: Naritaka Takayama
Episodes: 14–48
ญี่ปุ่น: "Tengoku Samba" ; โรมาจิ: 天国サンバ ; ทับศัพท์: Tengoku Sanba ; "Paradise Samba"
Lyrics: Yukinojō Mori
Composition & Arrangement: Takashi Shōji
Artist: Naritaka Takayama
รายชื่อตอน

| ตอนที่ | ชื่อตอน |  ออกอากาศ |
| --- | --- | --- |

| 1 | "ต่อสู้เพื่อจราจรปลอดภัย"   (戦う交通安全)  |  |
| 2 | "การเต้นด้วยมลพิษทางเสียง"   (踊る騒音公)  |  |
| 3 | "ตราเจตจำนงแห่งคุณธรรม"   (正義の初心者印)  |  |
| 4 | "ไฟแดงที่ขยายร่างยักษ์"   (巨大化に赤信号)  |  |
| 5 | "นี่คือจุดสิ้นสุด รวมร่างรถซิ่ง"   (この先激走合体)  |  |
| 6 | "พวกเราคือ...วันเวย์"   (私達・・・一方通行)  |  |
| 7 | "บลูน่ะห้ามเข้า ?!"   (青は進入禁止?!)  |  |
| 8 | "ไม่ได้เอาอุปกรณ์แปลงร่าง"   (変身腕輪不携帯)  |  |
| 9 | "ทางเลี้ยวแห่งดวงดาว"   (星へのUターン)  |  |
| 10 | "พลักผันครั้งใหญ่!! การฝึกด้วยจักรยาน"   (大逆転!! 自転車教習)  |  |
| 11 | "น้ำหนักของความโกรธเกินขีด"   (怒りの重量オーバー)  |  |
| 12 | "เจ้าหนุ่มสัญญาณไฟจากอวกาศ"   (宇宙から来た信号野郎)  |  |
| 13 | "ออกปฏิบัติการ!! รถฉุกเฉินอันภาคภูมิ"   (出動!! 自慢の緊急車両)  |  |
| 14 | "เร่งเต็มที่ไปยังขุมนรกฟ้าร้อง"   (雷地獄へフルアクセル)  |  |
| 15 | "ก็แค่อยู่ในความรักชั่วคราว"   (悪まで仮免恋愛中)  |  |
| 16 | "ระวังการร่วมมือของความชั่วร้าย"   (ワル知恵合流注意)  |  |
| 17 | "การใส่ชุดและปะทะกันโดยตรง!"   (押し着せ正面衝突!)  |  |
| 18 | "กำลังเตรียมใจที่จะโกหก"   (うそつきハート整備中)  |  |
| 19 | "สาวน้อยผู้หนีจากความรัก!"   (恋のあて逃げ娘!)  |  |
| 20 | "ลองขับรถชื่อดังที่สุดกัน!!"   (試乗最高の名車!!)  |  |
| 21 | "คาร์เนวิกที่เหนือกว่าคาร์เนวิก"   (カーナビを超えたカーナビ)  |  |
| 22 | "โศกฏกรรมของการต้องรักษากฎจราจร"   (悲劇の交通ルール体質)  |  |
| 23 | "โอเวอร์ฮีทเพื่อเจ้าหญิง!"   (王女様にオーバーヒート!)  |  |
| 24 | "เลื่อนตำแหน่งกะทันหัน?! หัวหน้าคนใหม่"   (急発進?! ニューリーダー)  |  |
| 25 | "สาวน้อยผู้เข้ามาพัวพันอย่างลึกลับ!"   (ナゾナゾ割り込み娘!)  |  |
| 26 | "บริการส่งอาวุธแบบหยุดไม่อยู่"   (ノンストップ宅配武器)  |  |
| 27 | "จุดแยกของการแต่งตั้งอย่างเดียวดาย..."   (単身赴任の分岐点・・・)  |  |
| 28 | "ลาก่อนเจ้าหนุ่มสัญญาณไฟ!!"   (さらば信号野郎!!)  |  |
| 29 | "อุบัติเหตุสัตว์ประหลาดยักษ์ที่ไม่คาดฝัน!!"   (予期せぬ大怪獣事故!!)  |  |
| 30 | "การเปิดตัวอันน่าตะลึง!! รถที่ทำงาน!!"   (衝撃のデビュー! はたらく車!!)  |  |
| 31 | "เปลี่ยนโมเดลทั้งหมด! VRV โรโบ"   (フルモデルチェンジだ! VRVロボ)  |  |
| 32 | "RV โรโบ ก่อกบฏครั้งใหญ่!"   (RVロボ大逆走!)  |  |
| 33 | "จงตื่นขึ้น! ดัปป์ผู้วิ่งเต็มกำลัง"   (おめざめ! 激走ダップ)  |  |
| 34 | "สาวน้อยที่เข้ามาช่วยเรื่องความรัก"   (恋の世話焼き割り込み娘)  |  |
| 35 | "การหักหลังของเจ้าหนุ่มสัญญาณไฟ"   (裏切りの信号野郎)  |  |
| 36 | "แผนการกำจัดก๊าซพิษน่าสงสัย"   (怪しい排ガス一掃作戦)  |  |
| 37 | "แผนการทางด่วนอวกาศอันน่าสะพรึงกลัว"   (恐怖の大宇宙ハイウェイ計画)  |  |
| 38 | "ถอยหลังมาเลย!? ชีวิตของอิโมโยคัง"   (バックオーライ!? イモヨーカン人生)  |  |
| 39 | "ชอบทางถนน!! สัตว์เลี้ยงอวกาศ"   (道路好き好き!! 宇宙ペット)  |  |
| 40 | "สแครมเบิ้ลโคซะโรโบนั้นมาจากนางิวะ!?"   (浪速ともあれスクランブル交差ロボ!?)  |  |
| 41 | "จักรพรรดิแห่งแก๊งซิ่งเช็คเชื้อเพลิงของการสั่นสู้"   (暴走皇帝戦慄の燃料チェック)  |  |
| 42 | "รถหยุดหมดทุกคัน! หุ่นยนต์ยักษ์เข้าตาจน!!"   (全車エンスト! 巨大ロボ絶体絶命!!)  |  |
| 43 | "เมอรี่แมจิคเคิลคริสต์มาส!!"   (メリークルマジッククリスマス!!)  |  |
| 44 | "การไล่จับอย่างเต็มที่ไม่ย่อท้อ!"   (不屈のチキチキ激走チェイス!)  |  |

| 45 | "จุดหมายของความรักอย่างต่อเนื่อง"   (ホントの恋の出発点)  |  |
| 46 | "สาบสูญกะทันหัน!? พลังแปลงร่าง"   (突然失効!? 変身パワー)  |  |
| 47 | "การขับในอวกาศแบบไม่คิดชีวิต!? ชนให้เป็นผุยผง"   (当って砕けろ!? 決死の宇宙ドライブ)  |  |
| 48 | "ไม่ว่าเมื่อไหร่จราจรก็ปลอดภัย!!"   (いつまでも交通安全!!)  |  |
การออกอากาศ

ขบวนการรถซิ่ง คาร์เรนเจอร์ ออกอากาศทุกวันศุกร์ เวลา 17.30 - 17.55 น. ทางสถานีโทรทัศน์ทีวีอาซาฮี ในประเทศญี่ปุ่น
ในประเทศไทย คาร์เรนเจอร์เคยออกอากาศทางช่อง 9 อ.ส.ม.ท. โดยใช้ชื่อว่า ขบวนการยานยนต์พิทักษ์โลก เทอร์โบคาร์เรนเจอร์ โดยผู้นำเข้ามาฉายคือ บริษัท ทูนทาวน์เอนเตอร์เทนเมนต์ เมื่อปี พ.ศ. 2543 ออกอากาศทุกวันศุกร์ เวลา 17.30 น. และฉายอีกรอบทุกวันจันทร์ เวลา 18.00 น. พากย์โดยทีมพากย์ของน้าต๋อย เซมเบ้ และมีการจำหน่ายในรูปแบบวิดีโอและวีซีดี บริษัท อีวีเอส จำกัด และได้จัดทำใหม่ในรูปแบบวีซีดีและดีวีดีโดยบริษัทการ์ตูนอินเตอร์ (จัดจำหน่ายโดย เด็กซ์) โดยยังคงรูปแบบการพากย์ไว้เช่นเดิม ส่วนสาเหตุที่ใช้ชื่อเทอร์โบคาร์เรนเจอร์หรือเทอร์โบเรนเจอร์ เนื่องมาจากสินค้าในการจำหน่ายเป็นสินค้าคาร์เรนเจอร์ฉบับพาวเวอร์เรนเจอร์ที่ใช้ชื่อว่า พาวเวอร์เรนเจอร์ เทอร์โบ [ต้องการอ้างอิง]
แหล่งข้อมูลอื่น

Official Gekisou Sentai Carranger website เก็บถาวร 2021-10-25 ที่ เวย์แบ็กแมชชีน (ในภาษาญี่ปุ่น)
Official Shout! Factory page
Official Shout Factory TV page เก็บถาวร 2021-11-01 ที่ เวย์แบ็กแมชชีน
อาวุธอานุภาพทำลายล้างสูง

สัญลักษณ์อาวุธอานุภาพทำลายล้างสูง
อาวุธที่มีอานุภาพทำลายล้างสูง (อังกฤษ: Weapon of Mass Destruction, ย่อ WMD) คืออาวุธที่สามารถสังหารมนุษย์, สัตว์หรือพืชในจำนวนมาก และอาจทำลายสภาพแวดล้อมของโลกอย่างมหาศาล ซึ่งจำแนกได้เป็นอาวุธหลายประเภทด้วยกันได้แก่ อาวุธปรมาณู, อาวุธชีวภาพ, อาวุธเคมี รวมไปถึงอาวุธกัมมันตภาพรังสี (ต่างจากอาวุธปรมาณูตรงที่ให้แรงระเบิดน้อยกว่ามาก แต่แพร่กัมมันตรังสีในปริมาณที่เทียบเท่าหรือใกล้เคียงกับอาวุธปรมาณู) ที่กำลังได้รับความนิยมมากขึ้นจากกองกำลังที่มีอำนาจทางการเงินและเทคโนโลยีที่ด้อยกว่า (เช่น ผู้ก่อการร้าย) เป็นที่โต้เถียงกันว่าศัพท์นี้ (ในภาษาอังกฤษ ส่วนในภาษาไทยนั้น ไม่ค่อยพบเห็นการใช้คำนี้มากนัก) ถูกใช้ครั้งแรกเมื่อใด โดยนิยามนี้อาจถูกใช้ครั้งแรกใน พ.ศ. 2480 (เมื่ออ้างอิงถึงการทิ้งระเบิดที่เกร์นิกาในสเปนด้วยการใช้เครื่องบินทิ้งระเบิดในสงครามกลางเมืองสเปน) หรือใน พ.ศ. 2488 (เมื่ออ้างอิงถึงการที่สหรัฐอเมริกาใช้อาวุธปรมาณูกับเมืองฮิโรชิมาและนางาซากิในญี่ปุ่น) และเมื่อสงครามเย็นสิ้นสุดลง ศัพท์นี้ก็ถูกใช้กับอาวุธอื่นนอกจากอาวุธตามปกติมากขึ้น แต่คำนี้ถูกใช้มากที่สุดในการบุกครองอิรัก พ.ศ. 2546 ที่มีสหรัฐฯ เป็นผู้นำการโจมตี (โดยอ้างเหตุในการรุกรานว่าอิรักนั้นครอบครองอาวุธที่มีอานุภาพทำลายล้างสูง)
สัญลักษณ์ทั่วไปของอาวุธที่มีอานุภาพทำลายล้างสูง

| ประเภทสัญลักษณ์ | สัญลักษณ์ | ยูนิโค้ด | รูปภาพ |
| --- | --- | --- | --- |
| สัญลักษณ์สารพิษ | ☠ | U+2620 |  |
| สัญลักษณ์อาวุธกัมมันภาพตรังสี | ☢ | U+2622 |  |
| สัญลักษณ์อาวุธชีวภาพ | ☣ | U+2623 |  |
อาสนวิหารดาเวา

| อาสนวิหารดาเวา |
| --- | --- |
อาสนวิหารมหานครนักบุญปีเตอร์ Catedral Metropolitana de San Pedro

อาสนวิหารดาเวาแสดงแผนที่มินดาเนาอาสนวิหารดาเวาแสดงแผนที่ฟิลิปปินส์
7°03′53″N 125°36′34″E﻿ / ﻿7.064694°N 125.609471°E﻿ / 7.064694; 125.609471
ที่ตั้ง: นครดาเบา ดาเวาเดลซูร์
ประเทศ: ฟิลิปปินส์
นิกาย: โรมันคาทอลิก
ประวัติ
สถานะ: อาสนวิหาร
อุทิศแก่: นักบุญปีเตอร์
สถาปัตยกรรม
รูปแบบสถาปัตย์: โพสต์โมเดิร์น
การปกครอง
อัครมุขมณฑล: อัครสังฆมณฑลดาเวา
นักบวช
อัครมุขนายก: Romulo G. Valles, DD
อาสนวิหารมหานครนักบุญปีเตอร์ (อังกฤษ: Saint Peter Metropolitan Cathedral หรือ San Pedro Cathedral) หรือ อาสนวิหารดาเวา (อังกฤษ: Davao Cathedral) เป็นอาสนวิหารในนิกายโรมันคาทอลิก ตั้งอยู่ที่นครดาเบา ประเทศฟิลิปปินส์ และเป็นอาสนวิหารประจำอัครสังฆมณฑลดาเวา
โสถ์หลังแรกเชื่อกันว่าเป็นโบสถ์แบบนีโอกอธิก สร้างขึ้นในปี 1847 ต่อมาในทศวรรษ 1960 อัครสังฆมณฑลได้อุดหนุนทุนเพื่อสร้างโบสถ์หลังใหม่ขึ้นแทนที่ตำแหน่งของหลังเดิมเนื่องจากขนาดของโบสถ์ที่ไม่สามารถรองรับคริสต์ชนได้ อาสนวิหารออกแบบโดยอิงรูปมาจากเรือโนอาห์ อาสนวิหารเคยถูกวางระเบิดอยู่สองครั้งในปี 1981 (เสียชีวิต 17 ราย) และในปี 1993 (เสียชีวิต 7 ราย) อาสนวิหารนี้เป็นผลงานออกแบบของสถาปนิก Ramon Basa และรีโมเดลใหม่ในปี 1964 ให้เป็นคอนกรีตโดย Manuel Chiew